 Vestre Aker Arbeiderparti

Årsberetning 2018

Årsmøtet fant sted 4. februar 2018  
Møtested: Frivillighetssentralen Vinderen, Ris skolevei 10.

**Styret har bestått av:**

Øyvind Vasaasen (leder og kasserer)

Anne Karin Lindahl (nestleder og studieleder)

Dag Bayegan-Harlem

Hanne Løfsnes (sekretær)

Peter Hausken

Gro Balas

Kafia H. Mohamud

Fra Vestre Aker/Ullern AUF: Sigrid Moland

**Medlemmer til Oslo Arbeiderpartis representantskap:**

Anne Karin Lindahl

Øyvind Vasaasen

Hanne Løfsnes

Peter Hausken

Marit Getz Wold

Dag Bayegan-Harlem

Gro Balas

Kjell Erik Øye

Kirsten Rytter

Runar Eggen

**Varamedlemmer til Oslo Arbeiderpartis representantskap:**

Kafia H. Mohamud

Lars Gravråk

Åse Ryvarden

Carl Lindblad

Signe Horn

Gunnar Gjerde

Milla Mathisen

Mubarak Adam

Margit Glomm

Bjørn Tore Godal

Revisor: Christian Hambro

Valgkomité: Ingrid H. Losnedahl, Margit Glomm, Dag Bayegan-Harlem og Sigrid Moland (AUF).

**Styremøter**

Det er i perioden avholdt 6 styremøter. Møtene har i hovedsak vært benyttet til å planlegge aktiviteten i partilaget.

**Representantskapsdeltagelse**

Lokallaget har vært representert med 10 delegater til representantskap i Oslo Ap denne perioden.

Det har vært vanskelig å få til en fulltallig gruppe på hvert møte, noe styret skal forsøke å følge opp i 2019.

**Medlemsmøter**

Det er avholdt fire medlemsmøter siden forrige årsmøte.

26. april om migrasjonsutvalget v/stortingsrepresentant Siri Gåsemyr Staalesen 5. juni, sommermøte med partisekretær i Oslo AP, Øyvind Slåke

27. august Innspillsmøte kommuneprogram

5.november Programmøte

**BU-gruppen og politiske saker i bydelen**

Peter Hausken leder BU-gruppen på to personer. Milla Mathisen er den andre halvparten av gruppen. I tillegg til BU er vi representert komitéene for BMS (Bolig, Miljø og Samferdsel) og HOV (Helse, oppvekst og velferd), 6 driftsstyrer og 3 tilsynsutvalg.

Fortetting langs kollektivknutepunkt, da spesielt ved Smestad, har vært en sak som har engasjert. Høyre har flertall alene i BU og vi har forsøkt å få til et bredt kompromiss om Smestad hvor bydelen krever at den trafikale situasjonen avklares før en tar stilling til utbygging, noe vi klarte i 2017. Men i april 2018 protestert alle partiene i BU bortsett fra vår gruppe mot at kommunes planprogram skulle settes i gang og det har nå blitt en front hvor Høyre vil stoppe alle planer på Smestad.

Av andre saker i bydelen kan vi vise til at Hovseter fritidsklubb åpner opp igjen, først i midlertidige lokaler. På samferdselssiden har 45-46 bussen fått flere avganger, fartsgrensene er satt ned og det har komme flere fartsdumper. Planene om en tverrforbindelse for sykkel fra Røa til Slemdal har kommer et stykke lenger, blant annet planleggingen av traseen i Slemdalsveien. Ankerveien gjennom skogen (turvei) mot Sognsvann er oppgradert.

**Medlemssituasjonen**

Vi har mistet noen flere medlemmer det siste året og er nå nede i 230 i lokallaget, mot 237 på samme tid i fjor. I 2015 var vi 261 medlemmer. Styret bruker mye tid hver høst for å sørge for at alle som vil være medlem betaler kontingenten.

**Økonomi 2018 – et lite overskudd**

Vi hadde et overskudd på 11 838 kroner i 2018 og har nå 63 089 kroner på konto. Det betyr at vi har penger til å kunne føre en aktiv valgkamp i år. Inntektene kommer fra kontingenten og bidrag fra alle våre folkevalgte i bydelen som etter Aps vedtekter skal avgi 10% av møtehonorarene til drift av lokallaget. Utgiftene knytter seg til kjøp av beachflagg og avvikling av lagsmøter og årsmøte.

4.febraur 2019Styret